STEC บวกเกือบ 4% โบรกฯ อัพเป้า 17.20 บ. รับ Backlog แสนล้าน-ปลดล็อคคดี “โรงไฟฟ้าขนอม”
STEC บวกเกือบ 4% โบรกฯ อัพเป้า 17.20 บ. รับ Backlog แสนล้าน-ปลดล็อคคดี “โรงไฟฟ้าขนอม” ล่าสุดอยู่ที่ 13.80 บาท บวก 0.50 บาท หรือ 3.76% มูลค่าซื้อขาย 258.09 ล้านบาท
STEC บวกเกือบ 4% โบรกฯ อัพเป้า 17.20 บ. รับ Backlog แสนล้าน-ปลดล็อคคดี “โรงไฟฟ้าขนอม” ล่าสุดอยู่ที่ 13.80 บาท บวก 0.50 บาท หรือ 3.76% มูลค่าซื้อขาย 258.09 ล้านบา
8 มี.ค. 2564

ผู้สื่อข่าวรายงานว่า ราคาหุ้น บริษัท ซิโน-ไทย เอ็นจีเนียริ่งแอนด์คอนสตรัคชั่น จำกัด (มหาชน) หรือ STEC ล่าสุด ณ เวลา 11.19 น. อยู่ที่ 13.80 บาท บวก 0.50 บาท หรือ 3.76% สูงสุดที่ 13.90 บาท ต่ำสุดที่ 13.50 บาท ด้วยมูลค่าซื้อขาย 258.09 ล้านบาท

ทั้งนี้ บล.ดีบีเอส วิคเคอร์ส (ประเทศไทย) ระบุในบทวิเคราะห์  ปรับเพิ่มคำแนะนำเป็น  “ซื้อ” หุ้น STEC จากเดิม “ถือ” ด้วยราคาพื้นฐานใหม่เป็น 17.20 บาท จาก 14.00 บาท ประเมินด้วย P/BV ปี 64 ที่ระดับ 1.72 เท่า (-1.0 SD จากค่าเฉลี่ย 5 ปีย้อนหลัง) ข้อดีคือ มีงานก่อสร้างในมือ (Backlog) สูงถึง 1.09 แสนล้านบาท สามารถรองรับรายได้ไปอีกราว 3 ปี และถือว่ามีความยืดหยุ่นเป็นอย่างดีหากจะมีบางโครงการที่ล่าช้าออกไปบ้าง
ขณะที่แนวโน้มผลการดำเนินงานฟื้นตัวมีการเติบโต เนื่องจากอัตรากำไรปรับตัวดีขึ้น เพราะงานที่ไม่ให้กำไร คือ อาคารรัฐสภาแห่งใหม่จะจบลงในเดือน มี.ค.-เม.ย.64 แต่จะมีการทำงานที่ให้อัตรากำไรดี เช่น โรงไฟฟ้าปลวกแดงและหินกอง และคาดว่าจะไม่มีการตั้งสำรองค่าใช้จ่ายเพิ่ม โดยเฉพาะโครงการอาคารรัฐสภาแห่งใหม่ นั่นคือ คาดการณ์อัตราการเติบโตกำไรปี 64 และปี 65 เป็น +29%/+12% ตามลำดับ
โดยแรงกระตุ้นราคาหุ้น คือ มีโอกาสได้งานก่อสร้างขนาดใหญ่เพิ่ม จากการที่จะมีงานเปิดประมูลงานอีกมากถึง 4 แสนล้านบาท ด้านปัญหาขาดแคลนแรงงานต่างชาติ บริษัทมีการว่าจ้างแรงงานไทยเพิ่ม และบางส่วนใช้เครื่องจักร ส่วนราคาเหล็กก่อสร้างที่ปรับขึ้น ทางบริษัทได้สั่งซื้อไว้ล่วงหน้า โดยเฉพาะเมื่อรับงานมาก็จะล็อคราคาเหล็กไว้
สำหรับข้อดีล่าสุดอีกหนึ่งประการคือ คณะกรรมการป้องกันและปราบปรามการทุจริตแห่งชาติ (ป.ป.ช.) ไม่ฟ้องดำเนินคดีบริษัท-เอ็มดีในข้อกล่าวหาทุจริตโรงไฟฟ้าขนอม เพราะหลักฐานไม่เพียงพอ ทำให้ภาพพจน์บริษัทดีชึ้น อีกทั้ง IOD ก็มีโอกาสจะกลับมาประเมิน CG ของบริษัทอีกครั้ง